OpenLLM-France/wikimedia huggingface dataset:
# Qaa

Qaa (edo Qa'a), Egiptoko I. dinastiako zortzigarren eta azken faraoia izan zen. K.a. 2853tik K.a. 2828 arte gobernatu zuen, Jürgen von Beckerathen arabera.
Manetonen arabera, 26 urteko erregealdia izan zuen, eta Bienekes deitzen du, Sexto Julio Afrikanoren arabera, Ubientes Eusebio Zesareakoaren arabera edo Vibentis Eusebioren bertsio armeniarraren arabera.
Abidoseko Errege Zerrendan Qebeh bezala agertzen da, eta Saqqarakoan, Qebehu bezala.
Turingo Errege Kanonak, ...behren erregealdia 63 urtekoa izan zela dio (txatala)
Palermoko Harria zatitua dago garai honi dagokion idazkunean, eta Qaaren erregealdiaren lehen urtea baino ez da agertzen. Bi Heb Sed ospatu zituen, non, errege boterea, hogeita hamar urtetik behin berritzen zen.
Bere aurreko faraoia izan zen Semerkheten izena ezabatu zuen monumentuetatik, tronuaren usurpatzailetzat hartu baitzuen, Semerkhetek berak, Adyibekin egin zuen bezala.

## Bere garaiko eraikuntzak

* Saqqarako bere hil multzoa, egiptoar historian, hil tenplua duen lehena da, ondorengo faraoien hil multzoko ezinbesteko zatia izango zelarik.
* Bere lurperaketa gunea, Q hilobia, bere garairako nahiko zabala zena, Abidoseko Umm el-Qaaben dago.

## Testigutza arkeologikoak

Bere izena, honako toki hauetan idatzia aurkitu da:
* Abidoseko Umm el-Qaabeko Q hilobian (erregearen hilobia) (Petrie)
* Saqqarako 3120, 3121, 3500, 3504 eta 3505 hilobiak (Emery)
* Helwaneko harri txatal batean (Saad)
* Abidoseko Umm el-Qaabeko nekropolian (Dreyer)
# Qaasuitsup

Qaasuitsup (groenlandieraz: Qaasuitsup Kommunia) Groenlandiako lau udalerrietako bat da, mendebaldean kokatuta. 2010ean 17.749 biztanle zituen. Bere hiriburua Ilulissat (lehen Jakobshavn deitua) da. 2009an sortua, zortzi antzinako udalerrik sortu zuten:
* Aasiaat udalerria
* Kangaatsiaq udalerria
* Ilulissat udalerria
* Qaanaaq udalerria
* Qasigiannguit udalerria
* Qeqertarsuaq udalerria
* Uummannaq udalerria
* Upernavik udalerria

## Herri eta hirien zerrenda

* Aappilattoq
* Aasiaat (Egedesminde)
* Akunnaaq
* Attu
* Iginniarfik
* Ikamiut
* Ikerasaarsuk
* Ikerasak
* Ilimanaq (Claushavn)
* Illorsuit
* Ilulissat (Jakobshavn)
* Innaarsuit
* Kangaatsiaq
* Kangerluk
* Kangersuatsiaq
* Kitsissuarsuit
* Kullorsuaq
* Moriusaq
* Naajaat
* Niaqornaarsuk
* Niaqornat
* Nutaarmiut
* Nuugaatsiaq
* Nuussuaq (Kraulshavn)
* Oqaatsut (Rodebay)
* Qaanaaq (Thule)
* Qaarsut
* Qasigiannguit (Christianshåb)
* Qeqertaq
* Qeqertat
* Qeqertarsuaq (Godhavn)
* Saattut
* Saqqaq
* Savissivik
* Siorapaluk
* Tasiusaq
* Ukkusissat
* Upernavik
* Upernavik Kujalleq
* Uummannaq

## Hizkuntzak

Kalaallisut, mendebaldeko groenlandieraren aldaera, mendebalde eta ipar-mendebaldeko kostaldeko zenbait herritan mintzatua da. Inuktun Qaanaaq inguru hitz egiten dute.

## Kanpo estekak

* Datuak: Q641460
* Multimedia: Qaasuitsup / Q641460
# Qaem Shahr

Qaem Shahr (persieraz: قائم‌شهر‎, ɒˈmol ahoskatua) Irango hiria da, Mazandaran probintzian kokatua. 247.953 biztanle zituen 2016an.

## Erreferentziak

* ↑ Statistical Center of Iran > Home. .
* ↑ Qa'em Shahr, Iran Page
* ↑ https://travital.com/city/qaem-shahr/
* ↑ https://www.itto.org/iran/city/Qaem-Shahr/
* ↑ https://web.archive.org/web/20210629045312/https://www.rai.ir/page-rai/fa/0/form/pId9820

## Kanpo estekak

* Datuak: Q720937
* Multimedia: Qaem Shahr / Q720937
# Qa-hedyet

Qa-hedyet, Egiptoko III. dinastiako ustezko faraoia izan zen, K.a. 2614 eta K.a. 2579 bitartean.
Errege hau, bere izenak Koroa Zuria esan nahi duelarik, Goi Egiptoko errege ikurra, Louvren zainduta dagoen estela batean aipatua da (E25982).
Bere erregealdiak, Nebkara eta Hunyren erregealdien artean egon behar izan zuen.

## Beste hipotesi batzuk

* Zenbait egiptologok, Hunyren Horus izena izan daitekeela uste dute (Kahl, Wildung)
* Adituren batzuk, Abidoseko eta Saqqarako errege zerrendetan agertzen den Nebkara edo Neferkara izan daitekeela uste dute.
* Datuak: Q219917
* Multimedia: Qahedjet / Q219917
# Qabatiya

Qabatiya (arabieraz: قباطية‎) Jenin probintziako hiri palestinarra da, Jeninetik 6 kilometro hegoaldera. Palestinako Estatistika Bulego Zentralaren arabera, 24.439 biztanle zituen 2017an.

## Demografia

| Urtea | Biztanleria |
| 1922 | 1.803 |
| 1931 | 2.447 |
| 1945 | 3.670 |
| 1961 | 5.917 |
| 1997 | 14.694 |
| 2007 | 19.197 |
| 2017 | 24.439 |

## Hiri senidetuak

* Roubaix (Frantzia)

## Erreferentziak

* ↑ «Palestina: Transkripzio taula» Berria Estilo Liburua (Noiz kontsultatua: 2023-11-12).
* 1 2 (Ingelesez)(Arabieraz) Preliminary Results of the Population, Housing and Establishments Census, 2017. Palestinian Central Bureau of Statistics (argitaratze data: 2018), 65 or. (Noiz kontsultatua: 2023-11-12).
* ↑ (Ingelesez) Barron, J.B., ed. «Table IX, Sub-district of Jenin» Palestine: Report and General Abstracts of the Census of 1922. Government of Palestine, 29 or. (Noiz kontsultatua: 2023-11-12).
* ↑ (Ingelesez) Mills, E., ed. Census of Palestine 1931. Population of Villages, Towns and Administrative Areas. Jerusalem: Government of Palestine (argitaratze data: 1932), 71 or. (Noiz kontsultatua: 2023-11-12).
* ↑ (Ingelesez) «Village statistics - 1945» Government of Palestine, Department of Statistics: 16. 1945 (Noiz kontsultatua: 2023-11-12).
* ↑ (Ingelesez)(Arabieraz) Government of Jordan. (argitaratze data: 1964), 13 or. (Noiz kontsultatua: 2023-11-12).
* ↑ (Ingelesez) «Palestinian territories: West Bank» City Population (Noiz kontsultatua: 2023-11-12).
* ↑ (Ingelesez)(Arabieraz) «2007 PCBS Census» Palestinian Central Bureau of Statistics: 105. 2010 jatorrizkotik artxibatua (artxibatze data: 2010-12-10) (Noiz kontsultatua: 2023-11-12).
* ↑ (Frantsesez) «Le jumelage Roubaix Qabitiya au cœur d'une exposition de solidarité avec les Palestiniens» AFPS Roubaix-Tourcoing (Noiz kontsultatua: 2023-11-12).

## Kanpo estekak

* Datuak: Q1899332
* Multimedia: Qabatiya / Q1899332
# Qafzeh 11

Qafzeh 11 Israelgo Qafzeh leizean 1969an aurkitutako Homo sapiens burezurretako bat da. Orain dela 90-100 mila urte inguru bizi izan zen 12-13 urteko ume batena da, eta nabarmena da traumatismo bat duelako, burmuinaren garapena ekidin zuena. Fosilaren sexua ez da ezaguna. Adituek uste dute ume honek pertsonalitatearen nahasmendua izan zuela, eta garapen arazoak. Bere hilobiratzea ere berezia da, Asiako hego-mendebaldean bakarra garai horretan, orein baten adarrekin lurperatu baitzuten.

## Erreferentziak

* ↑ (Ingelesez) Vandermeersch, Bernard; Bar-Yosef, Ofer. (2019-12-30). «The Paleolithic Burials at Qafzeh Cave, Israel» PALEO. Revue d'archéologie préhistorique (30-1): 256–275. doi:10.4000/paleo.4848. ISSN 1145-3370. (Noiz kontsultatua: 2021-06-11).
* 1 2 3 (Ingelesez) Coqueugniot, Hélène; Dutour, Olivier; Arensburg, Baruch; Duday, Henri; Vandermeersch, Bernard; Tillier, Anne-marie. (2014-07-23). Frayer, David ed. «Earliest Cranio-Encephalic Trauma from the Levantine Middle Palaeolithic: 3D Reappraisal of the Qafzeh 11 Skull, Consequences of Pediatric Brain Damage on Individual Life Condition and Social Care» PLoS ONE 9 (7): e102822. doi:10.1371/journal.pone.0102822. ISSN 1932-6203. PMID 25054798. PMC PMC4108366. (Noiz kontsultatua: 2021-06-11).
* ↑ TILLIER, Anne-Marie. (1984). «L'ENFANT HOMO 11 DE QAFZEH (ISRAËL) ET SON APPORT À LA COMPRÉHENSION DES MODALITÉS DE LA CROISSANCE DES SQUELETTES MOUSTÉRIENS» Paléorient 10 (1): 7–48. ISSN 0153-9345. (Noiz kontsultatua: 2021-06-11).
* ↑ Transitions before the transition : evolution and stability in the Middle Paleolithic and Middle Stone Age. Springer 2006 ISBN 978-0-387-24661-1. PMC 262687417. (Noiz kontsultatua: 2021-06-11).

## Kanpo estekak

* Datuak: Q107185062
* Multimedia: Qafzeh XI / Q107185062
# Ramacca

Ramacca Italiako udalerri bat da. Cataniako probintzian kokatuta dago, Sizilia eskualdean. 10.211 biztanle ditu, 306,44 kilometro koadroko azaleran banatuta.

## Mugakideak

Ramaccak honako udalerri hauekin egiten du muga:
Agira Aidone Assoro Belpasso Lentini Mineo Palagonia Paternò Raddusa Castel di Iudica

## Kanpo estekak

* Datuak: Q478769
* Multimedia: Ramacca / Q478769
# Ramaccioniita

Ramaccioniita mineral bat da.

## Ezaugarriak

Ramaccioniita elementu kimiko mineralaren formula kimikoa hau da: ${\ce {Cu4[SeO4](OH)6}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Ramaccioniite: Mineral information, data and localities.» www.mindat.org (Noiz kontsultatua: 12-05-2019).
# Ramah (Colorado)

Ramah Coloradoko herri bat da. El Paso konderrian kokatua dago. 2010ean 123 biztanle zituen, 0,6356 kilometro koadrotan banatuta.

## Ikus, gainera

* El Paso konderria

## Kanpo estekak

* Datuak: Q2275103
* Multimedia: Ramah, Colorado / Q2275103
# Ramada Inn

Ramada Inn Oñatin sortutako rock musika talde bat da. Juan Valls abeslariaren proiektua da.

## Diskografia

* Pills for horses (2021, autoekoizpena)
* Real tree (2023, autoekoizpena)

## Erreferentziak

* ↑ «Iker Martinez eta Zaldi Herrenak eta Ramada Inn taldeen kontzertua» Plone site (Noiz kontsultatua: 2021-12-23).
* ↑ «Juan Valls: "Abestiak nik sortutakoak dira, baina inguruan ditudan musikarien ekarpen handia dute" - Oñati» Goiena.eus (Noiz kontsultatua: 2021-12-23).
* ↑ «Ramada Inn formatua eta estiloa aldatuta dator - Oñati» Goiena.eus (Noiz kontsultatua: 2023-12-08).

## Kanpo estekak

* Ramada Inn, Instagramen.
* Ramada Inn, Bandcampen.
* Datuak: Q110245218
# Rama Revealed

Rama Revealed (euskaraz Rama Argitua), 1993ko Arthur C. Clarke britainiar idazlearen zientzia fikziozko eleberri bat da.

## Argumentua

Rama espaziontzi misteriotsuak eguzki-sistema agertu zirenetik urteetara, Marteko orbitan giza habitat perfektua duen hirugarren espaziontzi bat agertu eta bi mila gizaki kolonoen bizilekua bilakatu da. Hasiera batez Eden Berria bezala izendatua, espazio kolonia hau denboraren poderioz degeneratu eta bertako biztanle baketsuak erail eta izutzen dituen diktadura basati batean bilakatu da.
Krimen eta jazarpen giro honetan, traizioa burutzeagatik heriotzera zigortua izan den Nicole Wakefieldek ihes egin eta Itsaso Zilindrikoa zeharkatu ostean gizakiek New York deritzoten etxeorratz handiez osatutako uharte batera iristea lortu du. Baina jazarpena ez da amaitu. Zinez, hasi besterik ez da egin.

## Kanpo estekak

* Datuak: Q2283166
# Ramadi

Ramadi (arabieraz الرمادي, Ar Ramādī) erdialdeko Irakeko hiria da, Eufratesen ertzean dagoena. Anbar probintziako hiriburua eta hiri handiena da. Biztanle gehienak sunitak dira.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q192961
* Multimedia: Ramadi / Q192961
# Quinto (Zaragoza)

Quinto Zaragozako probintziako udalerria da, Aragoin, Espainia. 2008an 2.101 biztanle zituen 118,3 kilometro koadroko azaleran. Ribera Baja del Ebro eskualdean dago.

## Kanpo estekak

* Datuak: Q1752280
* Multimedia: Quinto, Spain / Q1752280
# Quinto Vercellese

Quinto Vercellese Italiako udalerri bat da. Vercelliko probintzian kokatuta dago, Piemonte eskualdean. 384 biztanle ditu, 10,9 kilometro koadroko azaleran banatuta.

## Mugakideak

Quinto Vercellesek honako udalerri hauekin egiten du muga:
Caresanablot Olcenengo Oldenico Collobiano Vercelli

## Kanpo estekak

* Datuak: Q25181
* Multimedia: Quinto Vercellese / Q25181
# Quintrell Downs

Quintrell Downs, kornubieraz: Goonkoyntrel, Ingalaterrako Kornualles konderriko herri bat da.

## Kanpo estekak

* Datuak: Q7272504
* Multimedia: Quintrell Downs / Q7272504
# Quinto (Ticino)

Quinto Suitzako udalerria da. Ticino kantonamenduan dago, Quinto Subdistrict $^{(en)}$ barrutian. 2014an 1,026 biztanle zituen 75,2 kilometro koadrotan banatuta.

## Mugakideak

Honako udalerri hauekin egiten du muga:
Blenio Faidu Lavizzara Medel (Lucmagn) Tujetsch Airolo Prato

## Demografia

| Urtea | Biztanleak |
| 1639 | 608 |
| 1745 | 1.099 |
| 1850 | 1.382 |
| 1900 | 1.221 |
| 1950 | 1.245 |
| 1970 | 1.490 |
| 2000 | 1.057 |

## Klima

Datu klimatikoak (Quinto/Piotta (1981-2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.3 | 4.2 | 8.5 | 11.7 | 16.4 | 20.7 | 23.1 | 22.2 | 17.8 | 12.9 | 6.5 | 2.6 | 12.4 |
| Batez besteko tenperatura (ºC) | -1.2 | -0.1 | 3.7 | 7.0 | 11.4 | 15.1 | 17.4 | 16.6 | 12.8 | 8.3 | 3.0 | -0.4 | 7.8 |
| Batez besteko tenperatura minimoa (°C) | -4.4 | -3.8 | -0.4 | 2.6 | 6.8 | 9.9 | 12.1 | 11.8 | 8.7 | 4.7 | 0.0 | -3.3 | 3.7 |
| Pilatutako prezipitazioa (mm) | 74 | 61 | 80 | 133 | 171 | 144 | 132 | 142 | 162 | 149 | 130 | 80 | 1457 |
| Prezipitazio egunak (≥ 1.0 mm) | 7.9 | 7.0 | 8.0 | 9.9 | 12.4 | 10.1 | 9.6 | 11.0 | 8.4 | 9.1 | 8.9 | 8.4 | 110.7 |
| Elur egunak (≥ 1.0 cm) | 7.7 | 6.5 | 3.6 | 1.8 | 0.2 | 0 | 0 | 0 | 0 | 0.4 | 3.2 | 6.4 | 29.8 |
| Hezetasuna (%) | 71 | 67 | 60 | 62 | 66 | 64 | 65 | 69 | 73 | 76 | 73 | 72 | 68 |
| Iturria: MeteoSwiss ||||||||||||||

## Erreferentziak

* ↑ MeteoSwiss. Climate Norm Value Tables. .

## Kanpo estekak

* Datuak: Q67501
* Multimedia: Quinto, Switzerland / Q67501
# Quinton (Oklahoma)

Quinton Oklahomako herri bat da. Pittsburg konderrian kokatua dago. 2010ean 1.051 biztanle zituen, 2,9 kilometro koadrotan banatuta.

## Ikus, gainera

* Pittsburg konderria

## Kanpo estekak

* Datuak: Q3287488
# Quinto (argipena)

Quinto leku ezberdinen izena da:
* Quinto (Zaragoza), Zaragozako probintziako udalerria da, Aragoin, Espainia.
* Quinto (Ticino), Suitzako udalerria da. Ticino kantonamenduan dago, Leventina barrutian.
* Quinto Vercellese, Italiako udalerri bat da. Vercelliko probintzian dago, Piemonte eskualdean.
* Quinto Vicentino, Italiako udalerri bat da. Vicenzako probintzian dago, Veneto eskualdean.
* Quinto di Treviso, Italiako udalerri bat da. Trevisoko probintzian dago, Veneto eskualdean.
# Quinto di Treviso

Quinto di Treviso Italiako udalerri bat da. Trevisoko probintzian kokatuta dago, Veneto eskualdean. 9.973 biztanle ditu, 19,04 kilometro koadroko azaleran banatuta.

## Mugakideak

Quinto di Trevisok honako udalerri hauekin egiten du muga:
Morgano Paese Zero Branco Treviso

## Kanpo estekak

* Datuak: Q46558
* Multimedia: Quinto di Treviso / Q46558
# Quintinita

Quintinita karbonato motako minerala da eta quintinite taldearen kidea da.

## Ezaugarriak

Quintinita karbonato mineralaren formula kimikoa hau da: ${\ce {Mg4Al2(OH)12(CO3) * 3H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Quintinite: Mineral information, data and localities.» www.mindat.org (Noiz kontsultatua: 12-05-2019).
# Quinto Vicentino

Quinto Vicentino Italiako udalerri bat da. Vicenzako probintzian kokatuta dago, Veneto eskualdean. 5.832 biztanle ditu, 17,4 kilometro koadroko azaleran banatuta.

## Mugakideak

Quinto Vicentinok honako udalerri hauekin egiten du muga:
Bolzano Vicentino Gazzo San Pietro in Gu Torri di Quartesolo Vicenza

## Kanpo estekak

* Datuak: Q46549
* Multimedia: Quinto Vicentino / Q46549
# Quintupeu fiordoa

Quintupeu fiordoa, Txileko fiordo bat da. Los Lagos eskualdean dago.
# Ramsau bei Berchtesgaden

Ramsau bei Berchtesgaden Alemaniako udalerria da. Bavariako estatuan kokatuta dago, Berchtesgadener Land barrutian. 2014an 1.740 biztanle zituen 129,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q253472
* Multimedia: Ramsau bei Berchtesgaden / Q253472
# Ramsay Clark

Ramsay Clark (Dallas, Texas, 1927ko abenduaren 18a - New York, 2021eko apirilaren 9a) estatubatuar abokatu, ekintzaile eta politikaria izan zen.
Tom C. Clark AEBetako Fiskal Nagusi eta Auzitegi Goreneko epailearen semea izan zen. 17 urterekin Bigarren Mundu Gerran parte hartu zuen marine-etan. Gerra amaitu ondoren zuzenbidea ikasi zuen eta abokatu gisa lan egin zuen.
Justizia Sailean lan egin zuen John F. Kennedy eta Lyndon B. Johnson presidenteen gobernuetan. 1967tik 1969ra Estatu Batuetako Fiskal Nagusia izan zen.
Liberal aurrerakoia izan zen. Heriotza-zigorraren aurka agertu zen, eta eskubide zibilen eta askatasun zibilen aldeko sutsua izan zen. Trustaren aurkako legeak ere sustatu zituen.
Gobernua utzi ondoren, aktibismo aurrerakoiko kanpaina asko zuzendu zituen. Terrorismoaren aurkako gerraren aurka agertu zen eta George W. Bush presidentea salatu zuen. Charles Taylorren, Slobodan Miloševićen, Saddam Husseinen eta Muammar Gaddafiren abokatu defendatzailea izan zen.
* Datuak: Q708795
* Multimedia: Ramsey Clark / Q708795
# Ramsbeckita

Ramsbeckita sulfato motako minerala da.

## Ezaugarriak

Ramsbeckita sulfato mineralaren formula kimikoa hau da: ${\ce {(Cu,Zn)15(SO4)4(OH)22 * 6H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Ramsbeckite: Mineral information, data and localities.» www.mindat.org (Noiz kontsultatua: 12-05-2019).
# Ramsbottom

Ramsbottom, Ingalaterrako iparraldean dagoen udalerri bat da, Manchester Handian.
2011n 17.872 biztanle zituen.
* Datuak: Q2736093
* Multimedia: Ramsbottom / Q2736093
# Rampur barrutia

Rampur barrutia Indiako barruti bat da, Moradabad dibisioan, Uttar Pradesh estatuan. 2.335.819 biztanle ditu 2.367 kilometro koadrotan.

## Mugakideak

Honako barrutiekin egiten du muga:
Moradabad barrutia Bareilly barrutia

## Ikus, gainera

* Uttar Pradesh

## Kanpo estekak

* Datuak: Q1815331
* Multimedia: Rampur district / Q1815331
# Regina Spektor

Regina Ilinitxna Spektor (errusieraz: Регина Ильи́нична Спектор; Mosku, Errusia, 1980ko otsailaren 18a), Regina Spektor bezala ezaguna, abeslari, musikagile eta piano-jotzaile estatubatuarra da, jatorri errusiarrekoa. Bere musika New Yorkeko anti-folk eszenarekin lotzen da.

## Diskografia
### Estudioko diskoak

* 11:11 (2001)
* Songs (2002)
* Soviet Kitsch (2004)
* Begin to Hope (2006)
* Far (2009)
* What We Saw from the Cheap Seats (2012)
* Remember Us to Life (2016)

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). (Noiz kontsultatua: 2020-04-26).
* Datuak: Q229274
* Multimedia: Regina Spektor / Q229274
# Regina Lago García

Regina Lago García (Palentzia, 1897- Mexiko Hiria, 1966) pedagogo, psikologo eta zientzialari espainiarra izan zen.

## Biografia

Palentziako familia aberats batean jaioa, Palentziako Eskola Normalean Irakasle ikasketak egin zituen eta Madrilgo Irakasle Ikasketen Goi Eskolan zabaldu zituen, bere promozioko lehena izanik zientzien atalean. Fisika eta Kimikako irakasle izan zen La Lagunako Kanarietako Eskola Normalean (1924) eta, geroago, Lugoko Eskola Normaleko Matematikako irakasle (1927).
Gazte-gaztetatik politikoki eta sindikalki konprometitutako emakumea, 1921ean UGTn afiliatu zen, Sorospen Gorriko eta Emakume Antifaxisten Elkarteko kide izan zen.
1928tik 1930era, Ikasketak Hedatzeko Batzordearen beka bat lortu zuen, Genevako J. J. Rousseau institutura joateko, Psikologia Esperimentaleko prestakuntza zabaltzeko eta Suitzako Eskola Normalen funtzionamendua ezagutzeko. Itzulitakoan, Las Repúblicas Juveniles (1931) argitaratu zuen. Lugoko, Segoviako eta Palentziako Eskola Normaletatik igaro ondoren, 1934an Museo Pedagogiko Nazionalean materialen atalburu izateko oposizioa gainditu zuen. Urte berean Emakume Antifaxisten Elkartean eta Nazioarteko Sorospen Gorrian sartu zen.
Juan Comas senarrarekin batera, La práctica de las pruebas mentales y de instrucción (1933) argitaratu zuen.
1936tik 1938ra, Andereen Egoitzarako (Residencia de Señoritas) Batzorde bat izendatzean, Regina izendatu zuten batzorde horretako lehendakari, eta Maria Maeztu ordezkatu zuen. Halaber, 1938an Carabanchelgo (Madril) Hospicio de niñas difíciles-eko zuzendaria izan zen, eta Valentziako inspektorea.
Espainiako gerra zibila amaitzean, Parisera joan zen, eta Haurtzaro Ebakuatuaren Kontseilu Nazionaleko kontseilari pedagogikoa izan zen. Erbestean jarraitu zuen New Yorken eta Mexikon. Mexikoko FETEren batzorde eragilean parte hartu zuen, zenbait urtez Elkartasun Batzordea zuzenduz eta Espainiako irakaskuntzako profesionalei lagunduz. Dirua biltzeko kanpainak egiteaz arduratu zen, premia-egoeran zeuden lankideei laguntzeko, Afrikako kontzentrazio-esparruetan atxilotuak askatzen saiatzeko eta Mexikora iristen ziren maisuen harrera eta kokapena prestatzeko. Bertako hiriburuan hil zen 1966an.

## Lanak

* Climatología de la cuenca del Duero (1921)
* Las Repúblicas Juveniles (1931)
* La práctica de las pruebas mentales y de instrucción (1933)

## Erreferentziak

* 1 2 3 4 García Colmenares, Carmen. Regina Lago: una psicóloga comprometida con la infancia durante la guerra civil española.. .
* 1 2 (Gaztelaniaz) «Regina Lago | La Escuela de la República» laescueladelarepublica.es 2016-04-25 (Noiz kontsultatua: 2022-06-26).
* 1 2 Marcos, Beatriz Peyrot. (2011-06-01). «MAESTRAS REPUBLICANAS : REGINA LAGO, profesora y psicóloga» MAESTRAS REPUBLICANAS (Noiz kontsultatua: 2022-06-26).
* ↑ Secretaría de mujer e igualdad. Pioneras y precursoras hacia la igualdad de género. .

## Kanpo estekak

* Datuak: Q21004020
# Regina Otaola

Regina Otaola Mugerza (Eibar, 1952ko otsailaren 13a - ) euskal politikaria eta Lizartzako alkatea izandakoa 2007-2011 legealdian, Alderdi Popularretik.

## Biografia

ICADEn Zuzenbiden Lizentziatua. 1995tik Eibarko Alderdi Popularreko bozeramalea izan zen. 2007ko Udal Hauteskundetan Eibarren eta Lizartzan aurkeztu zen. Eibarren zinegotzi atera zen baina aktari uko egin ostean Lizartzako alkate izendatu zuten. Egun hartatik gatazka handiak sortu ziren Lizartzan, 27 boto baino ez zituelako lortu, boto guztien %7a inguru eta baliozko botoen %15a inguru. EAJk boto zuria eskatu zuen (emandako bozen %40a inguru) eta EAE-ANV legez kanporatua izan zen. Hala ere hau izan zen herritar gehienen boto lortu zuena, %52a, baina nulotzat hartu ziren.
Gipuzkoako Aldundian Talde Popularreko kidea izan zen Deba-Urola hautes-barrutitik 1999an. Bertan ere Talde Popularraren eleduna izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Lizartza

## Kanpo estekak

* (Gaztelaniaz) Regina Otaolaren bloga
* Datuak: Q2837016
* Multimedia: Regina Otaola / Q2837016
# Pultsio

Psikoanalisian, pultsioa kitzikapenez sorturiko grina, irrika edo bulkada da, horren asetzearen beharra dakarrena, kitzikapena gutxitzeko.

## Erreferentzia

* ↑ (Ingelesez) Drive theory, The Free Dictionaty by Farlex, 2015-01-18an kontsultatua.

## Kanpo estekak

* Datuak: Q11009445
# Pulsnitz

Pulsnitz Alemaniako hiri-udalerri bat da, Saxonia estatuan. Azken zentsuaren arabera 7.359 biztanle zituen, 26,75 kilometro koadroko azaleran.

## Kanpo estekak

* Datuak: Q81743
* Multimedia: Pulsnitz / Q81743
# Pulteney (New York)

Pulteney Ameriketako Estatu Batuetako inkorporatutako herri bat da. Steuben konderrian kokatuta dago, New York estatuan. 1.258 biztanle ditu, 36,45 kilometro koadroko azaleran banatuta.

## Ikus, gainera

* Steuben konderrian

## Kanpo estekak

* Datuak: Q3708793
* Multimedia: Pulteney, New York / Q3708793
# Pultneyville (New York)

Pultneyville Ameriketako Estatu Batuetako erroldak esleitutako leku bat da. Wayne konderrian dago, New York estatuan. 817 biztanle ditu, 5,808583 kilometro koadroko azaleran banatuta.

## Ikus, gainera

* Wayne konderria

## Kanpo estekak

* Datuak: Q7259734
* Multimedia: Pultneyville, New York / Q7259734
# Pultney udalerria, Belmont konderria (Ohio)

Pultney udalerria Ameriketako Estatu Batuetako Ohio estatuko udalerri bat da, Belmont konderrian. Azken zentsuaren arabera 8.163 biztanle zituen, 67.5 milia karratu (175 km$^2$) eremuan.

## Ekonomia

2020ko zentsuaren arabera, Pultney udalerriak 3390 etxebizitza zeuden. Per capita diru-sarrerak 22.611 estatubatuar dolar ziren.

## Kanpo estekak

* Datuak: Q165298
* Multimedia: Pultney Township, Belmont County, Ohio / Q165298